cyanic-selkie/wikianc huggingface dataset:
Tirozīns
Tirozīns (Tyr, 2-amino-3-(4-hidroksilfenil)-propānskābe, β-p-oksifenilalanīns, C9H11NO3) ir dzīvo organismu aminoskābe. Tirozīns pieder pie aromātiskajām aminoskābēm un atšķiras no fenilalanīna tikai ar hidroksilgrupu pie benzola gredzena. Tirozīns kristalizējas no ūdens kā zīdaini, bezkrāsaini adatveida kristāli.
Atrašanās dabā
Tirozīns ietilpst daudzu dabisko olbaltumvielu, tai skaitā fermentu, sastāvā. Organismā tirozīns sintezējas no fenilalanīna ar fermenta fenilalanīn-4-hidroksilāzes palīdzību. Parasti tirozīns pietiekamā daudzumā tiek uzņemts ar pārtiku, tādēļ šis process vairāk nepieciešams fenilalanīna pārpalikuma likvidēšanai. Ja fenilalanīn-4-hidroksilāze nav pietiekami aktīva, attīstās smaga slimība - fenilketonūrija.
Bioloģiskā nozīme
Tirozīns nepieciešams arī daudzu svarīgu bioloģiski aktīvu vielu (kateholamīnu - dofamīna, adrenalīna, noradrenalīna; pigmenta melanīna; vairogdziedzera hormonu) sintēzei.
Māska ezers
Māska ezers (arī Lohmāsks; en, ga) ir ezers Īrijā, sestais lielākais ezers valstī. Populāra foreļu makšķerēšanas vieta, jo sevišķi ap salām ezera vidienē. Ainaviska, pauguraina apkaime.
Ezeram kaļķakmens gultne, vietām ievērojama noplūde caur pazemes tukšumiem. Mākslīgi veidots kanāls uz tuvējo Koriba ezeru ir neveiksmīgs — arī kanālā ūdens lielākoties pazūd pazemes tukšumos un kaļķakmenī izkaltais kanāls ir sauss. Teritorijā starp Māska ezeru un Koriba ezeru ir apskatāmas klasiskas karsta procesu izpausmes. Putniem nozīmīga vieta.
Šaka
Šaka (pilnajā vārdā Šaka kaSenzangahona, dzimis ap 1787. gadu, Kvazulu-Natalā, miris ) tiek uzskatīts par Zulu karalistes ievērojamāko valdnieku. Viņš apvienoja ziemeļu Nguni ciltis, izveidojot Zulu karalisti, kas tās "plaukumā" aizņēma lielāko daļu Āfrikas dienvidus.
Dienvidrietumu reģions
Dienvidrietumu reģions ir viens no desmit Kamerūnas reģioniem, valsts dienvidrietumu daļā. Robežojas ar Ziemeļrietumu reģionu ziemeļos, ar Rietumu reģionu ziemeļaustrumos un ar Piekrastes reģionu, bet dienvidos reģionu apskalo Gvinejas līcis. Reģiona kopējā platība ir 25 410 km2 un tas ir septītais lielākais Kamerūnas reģions pēc platības. 2005. gadā Dienvidrietumu reģionā dzīvoja 1 316 079 iedzīvotāji un tas ir septītais lielākais reģions arī pēc iedzīvotāju skaita. Reģiona administratīvais centrs un lielākā pilsēta ir Buea.
Teodors Grīnbergs
Bijis 1. Saeimas deputāts. Viens no 1944. gada 17. marta Latvijas Centrālās padomes memoranda parakstītājiem.
Dzīvesgājums
Dzimis Dundagas pagasta Ģibzdes muižas "Mazlejās" (tagad Valdgales pagastā) zemnieka ģimenē. Skolojies Popē, Ģibzdē, Talsos un Jelgavā. No 1891. līdz 1896. gadam studējis teoloģiju Tērbatas Universitātē. Kļuvis par vecākās latviešu studentu korporācijas Lettonia biedru. No 1899. līdz 1932. gadam kalpoja kā mācītājs Lutriņu un Ventspils draudzē. Līdztekus pienākumiem draudzē pildījis arī skolotāja, Ventspils domnieka un Domes priekšsēdētāja pienākumus.
Apbalvots ar I, II un IV šķiras Triju Zvaigžņu ordeni.
Alešs Hemskis
Alešs Hemskis (dzimis 1983. gada 13. augustā) ir bijušais čehu hokejists, labās malas uzbrucējs, Čehijas hokeja izlases dalībnieks. Karjeras laikā aizvadījis 845 spēles Nacionālajā hokeja līgā.
Spēlētāja karjera
Profesionāļa karjeru Hemskis uzsāka 1999.—2000. gada sezonā, kad aizvadīja četras debijas spēles Čehijas Ekstralīgas kluba HC Pardubice rindās. Jau nākamajā vasarā hokejists devās uz Ziemeļameriku, nākamās divas sezonas aizvadot QMJHL klubā Holas "Olympiques".
2002.—03. gada sezonas ievadā hokejistam izdevās izcīnīt vietu NHL kluba Edmontonas "Oilers" pamatsastāvā, laukumā izejot 59 spēlēs. 2004.—05. gada NHL sezonas lokauta laikā Hemskis atgriezās HC Pardubices rindās, izcīnot Čehijas čempiona titulu, taču tad atgriezās "Oilers", aizvadot savu rezultatīvāko NHL sezonu, to noslēdzot ar 77 punktiem 81 spēlē un "Oilers" rezultatīvākā spēlētāja titulu.
2006. gada vasarā hokejists noslēdza jaunu, sešus gadus ilgu līgumu ar "Oilers". 2009.—10. gada sezonā traumas dēļ Hemskis aizvadīja vien 22 spēles. Traumas hokejistu turpināja mocīt arī nākamās divas sezonas.
Čehijas hokeja izlases rindās izcīnījis bronzas medaļu 2006. gada olimpiskajās spēlēs, kā arī piedalījies 2005., 2009. un 2012. gada Pasaules čempionātos, 2005. gadā izcīnot zelta, bet 2012. gadā — bronzas medaļas.
2014. gadā Hemskis tika aizmainīts uz Otavas "Senators", taču vasarā nonāca jau Dalasas "Stars" sastāvā. "Stars" rindās aizvadīja trīs sezonas, līdz 2017. gada vasarā noslēdza viena gada līgumu ar Monreālas "Canadiens". Nākamajā sezonā tās rindās aizvadīja vien septiņas spēles.
Montgomerija
Montgomerija var būt:
Afrodīte
Afrodīte (grieķu Ἀφροδίτη 'radusies no jūras putām') sengrieķu mitoloģijā ir mīlas un skaistuma, kā arī auglības un dzīvības dieviete.
Romiešu mitoloģijā Afrodīti dēvē par Veneru.
Rašanās
Afrodīte dzima no jūras putām, kuras tajā bija radušās, kad Krons nocirta Urānam ģenitālijas un jūrā nokļuva viņa sēkla un asinis (Hēsiods vēstīja, ka reizē ar Afrodīti no putām radušās arī erīnijas un giganti). "Iliādā" minēta cita Afrodītes izcelsmes leģenda - viņa bijusi Diones meita (Dione varētu būt Reja). Daži dzejnieki par Afrodītes tēvu uzskatīja Zevu.
Afrodīte un Hēfaists
Baidīdamies, ka Afrodītes lielā skaistuma dēļ dievi savā starpā varētu uzsākt cīņu, Zevs Afrodīti salaulāja ar Hēfaistu. Hēfaists Afrodītei izkala dažādas skaistas rotas, kas viņu darīja vēl pievilcīgāku. Afrodīte laulībā bija nelaimīga, tāpēc meklēja citu dievu (parasti - Areja, taču arī Adonīsa u.c.) sabiedrību. Hēfaists reiz ar smalki izkaltām ķēdēm pieķēra Areju un Afrodīti gultā un sasauca pārējos Olimpa dievus skatīties. Viņš abus atbrīvoja vien pēc tam, kad Poseidons bija Hēfaistam apsolījis, ka Arejs Hēfaistam samaksās (pēc atbrīvošanas Arejs šo solījumu neturēja).
Afrodīte un Psīhe
Afrodīte bija greizsirdīga uz mirstīgas sievietes — Psīhes — skaistumu. Viņa lūdza Erotam ar savām zelta bultām panākt, ka Psīhe iemīlas visneglītākajā vīrietī uz zemes. Erots piekrita to izdarīt, taču pats iemīlējās Psīhē (vai arī nejauši sadūrās ar zelta bultu). Psīhe katru nakti devās uz alu tikties ar Erotu. Kādu nakti viņa nolēma Erotu apskatīt, bet viņš aizbēga. Psīhe devās Erotu meklēt.
Dēmetra viņai deva padomu lūgt Afrodītei svētību. Afrodīte lika Psīhei paveikt nepaveicamu uzdevumu, taču Erots, kurš viņu joprojām mīlēja, viņai palīdzēja. Tad Afrodīte viņai lika savākt zelta vilnu no aitām, kuras viņu saplosītu, taču arī šoreiz Psīhe tika brīdināta un savāca vilnu, kas bija aizķērusies zaros, tā palikdama dzīva. Afrodīte paziņoja, ka uztraukumu dēļ zaudējusi daļu sava skaistuma, tāpēc sūtīja Psīhi uz mirušo valstību tam pakaļ. Psīhei izdevās arī nokļūt mirušo valstībā un izkļūt no tās. Viņa nolēma skaistumu paturēt sev, taču iegrima dziļā miegā, no kura viņu atmodināja Erots, kurš bija viņai piedevis. Tad Erots lūdza Zevu un Afrodīti dot savu piekrišanu viņu precībām. Viņi piekrita, un Zevs Psīhi darīja nemirstīgu.
Oseka
Oseka ir pilsēta un tāda paša nosaukuma gminas centrs Polijas dienviddaļā, Sventokšiskas vojevodistes dienvidaustrumos.
Treonīns
Treonīns (Thr, 2-amino-3-hidroksibutānskābe, α-amino-β-oksisviestskābe, C4H9NO3) ir dzīvo organismu aminoskābe. Treonīnam ir divi hirālie oglekļa atomi, tāpēc tam ir iespējami 4 optiskie izomēri.
Atrašanās dabā
Treonīns pieder pie proteinogēnajām (olbaltumvielas veidojošajām) aminoskābēm. Cilvēkam treonīns obligāti jāuzņem ar pārtiku — tā ir neaizstājamā aminoskābe. Augi un baktērijas treonīnu sintezē no asparagīnskābes.
Triptofāns
Atrašanās dabā
Triptofāns ir dabisko olbaltumvielu sastāvdaļa. Triptofānu satur galvenokārt augu olbaltumvielas, dzīvnieku proteīnos triptofāna ir maz. Augi un mikroorganismi triptofānu spēj sintezēt no indola un serīna.
Krāslava (nozīmju atdalīšana)
Krāslava var būt:
Datu posma slānis
Datu posma jeb kanāla slānis (en) ir 2. slānis 7 slāņu OSI un 5 slāņu TCP/IP modeļos. Tas apkalpo tīkla slāni un izmanto fizikālā slāņa funkcijas. Grāmatās, kas izdotas līdz apmēram 1992. gadam, lietoja kanāla slāņa jēdzienu.
Šis slānis pārsūta datus starp tīkla ierīcēm (nodes) lokālā tīkla segmentos vai starp divām ierīcēm globālajos tīklos. Kanāla slānis nodrošina iespēju pārsūtīt datus un identificēt pārsūtīšanas kļūdas. Pazīstamākie kanāla slāņa protokoli ir ethernet, kuru lieto lokālajos tīklos (broadcast tīklos) un PPP, kuru lieto point-to-point savienojumiem, kādi dominē globālajos tīklos.
Datu posma slānis parasti sadala ienākošos datus kadros, ja nepieciešams nodrošina adresāciju, un kadrus nodod fizikālajam slānim nosūtīšanai. Tādā pašā veidā, no ienākošo datu plūsmas tiek izdalīti kadri, pārbaudīta kontrolsumma un dati nodoti tālāk tīkla slānim.
LLC (logical link control) apakšslānis
Šis nodrošina vairāku atšķirīgu tīkla slāņa protokolu multipleksēšanu vienā kanāla slāņa protokolā.
MAC (media access control) apakšslānis
Šis nodrošina adresāciju (broadcast tīkliem) un kadru sākumu un beigu identifikāciju. Šeit definē kanāla slāņa adreses (MAC adreses, HW adreses).
Datu posma slāņa protokoliem parasti piekļūst kā pie tīkla kartes dziņiem. PPP parasti ir ierīkots atsevišķi. Ethernet un 802.11 tīklakartes parasti lieto standartizētus dziņus, piem NDIS vai ODI.
Sanpaulu (nozīmju atdalīšana)
Sanpaulu var būt:
Tētija (pavadonis)
Tētija (grieķu Τηθύς) ir Saturna pavadonis, kuru atklāja Džovanni Domeniko Kasīni 1684. gadā
Nosaukums
Tētija nodēvēta grieķu mitoloģijas titāna Tētijas vārdā. Tā arī ir apzīmēta kā Saturns III vai S III Tētija.
Četrus pavadoņus, ko atklāja Kasīni (Tētija, Diona, Reja un Japets), viņš nosauca par Sidera Lodoicea ( "Luija zvaigznes") par godu karalim Luijam XIV. Kasīni atklāja Tētiju, izmantojot lielu teleskopu, kuru viņš izveidoja Parīzes observatorijas teritorijā [6]. Līdz septiņpadsmitā gadsimta beigām astronomi ierada attiekties uz tiem un Titānu kā Saturns I līdz Saturns V (Tētija, Diona, Reja, Titāns, Japets). 1789. gadā, kad tika atklāti Mimass un Encelads, numerācijas shēma tika pagarināta līdz Saturns VII pabīdot piecus vecākos pavadoņus par divām vietām. Hiperiona atklāšana 1848. gadā pamainīja numurus pēdējo reizi, nobīdot Japetu līdz Saturns VIII. Turpmāk numerācijas shēma palika nemainīga.
Visu tolaik zināmo septiņu Saturna pavadoņu nosaukumi nāk no Džona Heršela (Viljama Heršela dēls, Mimasa un Encelada atklājējs) 1847. gada publikācijas Labās cerības ragā veiktie astronomiskie novērojumi Cape kurā viņš aizstāvējis Saturna pavadoņu nosaukšanu titānu, Krona (Saturna analogs grieķu mitoloģijā) māsu un brāļu vārdos.
Fiziskie parametri
Uz Tētijas ir atrasti divi atšķirīgi reljefa tipi, no kuriem viens sastāv no blīvi krāterotiem reģioniem, un otrs - no tumšas krāsas viegli krāterotas joslas, kas plešas pāri pavadonim. Nedaudzie krāteri šajā otrajā reģionā liecina, ka Tētija reiz bija iekšēji aktīva, kā rezultātā daļa vecākās teritorijas ir ieguvusi jaunu virsmu. Precīzs iemesls tumšajai joslai nav zināms, bet iespējams izskaidrojums nāk no nesenajiem Galileo kosmiskā aparāta Jupitera pavadoņu Ganimēda un Kallisto attēliem, abiem no kuriem ir gaišas polārās cepures, kuras parādās spožo ledus nogulšņu uz polu vērstajās krāteru nogāzēs dēļ. No attāluma cepures šķiet gaišākas tūkstošiem neizšķiramu ledus pleķu, kuri atrodas mazajos krāteros, dēļ. Tētijas virsma var būt veidojusies līdzīgā veidā - tā sastāv no miglainām polārajām cepurēm no neizšķiramiem, spožiem ledus pleķiem ar tumšāku joslu starpā.
Tētijas rietumu puslodē dominē milzīgs triecienkrāteris, kuru sauc Odisejs, un kura 400 km diametrs ir gandrīz 2/5 no pašas Tētijas. Krāteris tagad ir diezgan plakans (vai precīzāk, tas atbilst Tētijas lodveida formai), tāpat kā Kallisto krāteri, bez liela kalnu gredzena un centrālā paaugstinājuma, kādi parasti ir redzami uz Mēness un Merkura. Tas, visticamāk, ir pateicoties Tētijas trauslās ledus garozas slīdēšanai ģeoloģiskā laika gaitā.
Otra svarīgākā iezīme, kas redzama uz Tētijas, ir milzīga ieleja, saukta par Itaka Chasma, 100 km plata un 3 līdz 5 km dziļa. Tā ved 2000 km garumā, apmēram 3/4 no Tētijas apkārtmēra. Tiek uzskatīts, ka Itaka Chasma izveidojās, kad Tētijas iekšējais šķidrais ūdens sacietēja, izraisot pavadoņa izplešanos un pāršķeļot virsmu, lai varētu izvietot papildu tilpumu. Pazemes okeāns var būt radies no 2:3 orbitālās rezonanses starp Dionu un Tētiju agri Saules sistēmas vēsturē, kas noveda pie orbitālās ekscentricitātes un Tētijas iekšienes sasilšanu no plūdmaiņām. Okeāna būs sasaluši pēc tam, kad pavadoņi izbēga no rezonanses. Senāki krāteri, kas izveidojās pirms Tētija sacietēja, iespējams, līdz tam izzuda ģeoloģiskās aktivitātes rezultātā. Ir cita teorija par Itaka Chasma veidošanos: kad notika trieciens, kas radīja lielo krāteri Odiseju, triecienvilnis ceļoja cauri Tētijai un salauza ledaino, trauslo virsmu pavadoņa pretējā pusē. Tētijas virsmas temperatūra ir -187 °C.
Trojas pavadoņi
Koorbītas pavadoņi Telesto un Kalipso atrodas Tētijas Lagranža punktos L4 un L5, attiecīgi 60 ° pirms un pēc Tētijas tās orbītā.
Lidojumi garām
2005. gada 23. septembrī Cassini zonde veica tuvu mērķētu lidojumu garām Tētijai 1500 km attālumā. Kaut arī Cassini turpinās novērot Tētiju mērenā attālumā tā pagarinātās misijas laikā, nav plānu par atkārtotu tuvu lidojumu garām.
Leimaņu ciems
Leimaņu ciems var būt:
Boriss Godunovs
Boriss Godunovs (ru, dzimis ap 1551. gadu miris ) bija krievu bajārs, pārvaldīja Krievijas valsti sava māsasvīra Fjodora I vietā no 1585. gada. Pēc Fjodora I nāves viņš kļuva par Krievijas caru no 1598. gada līdz savai nāvei 1605. gadā. Neveiksmīgi centās nodibināt Godunovu dinastiju, bet viņa dēls un troņa mantinieks Fjodors II Godunovs tika nogalināts neilgi pēc kronēšanas.
Pilns tituls
Pēc Krievu-zviedru kara 1595. gada 18. maijā noslēgtā Tezvinas miera līguma cars Fjodors I atguva Ingriju, bet par labu Zviedrijai atteicās no pretenzijām uz Igaunijas hercogisti. Tādēļ arī cars Boriss ārlietu dokumentus vairs neparakstīja kā "Livonijas lielkņazs", lietojot šādu pilno titulu:
"No Dieva žēlastības cars un lielkņazs Boriss Fjodorovičs, visas Krievzemes patvaldnieks, Vladimiras, Maskavas, Novgorodas valdnieks, Kazaņas cars, Astrahaņas cars, Sibīrijas cars, Pleskavas kungs un Smoļenskas, Tveras, Jugras, Permas, Vjatkas, Bulgārijas u.c. valstu lielkņazs, Ņižņijnovgorodas, Čerņigovas, Rjazaņas, Rostovas, Jaroslavļas, Belozerskas, Udoras, Obdoras, Kondijas valdnieks un lielkņazs, visas Ziemeļu zemes pavēlnieks un Ivērijas zemes, Kartvelas un Gruzijas caru, un Kabardijas zemes, Čerkesu un Kalnu kņazu kungs un daudzu citu valstu kungs un īpašnieks."
(krievu: Божiею милостiю Великого Государя Цара и Великого Князя Бориса Θедоровича всеа Русии Самодержцы, Владымерского, Московъского, Новогородского, Цара Казанъского, Цара Астараханьского, Цара Сибирского, Государа Псковъскаго и Великого Князя Смоленьского, Тверьского, Югоръского, Пермъского, Вятъского, Болгарского и иныхъ, Государя и Великого Князя Новагорода Низовское земли, Черниговъского, Резанского, Ростовъского, Ярославъского, Бђлоозерского, Удорского, Обдоръского, Конденъского, и всея Сђверъные стороны Повелителя, и Государя Иверское земъли, Грузинскихъ царей, и Кабардинскiе земъли, Черкасскихъ и Горъскихъ князей и иныхъ многихъ Государствъ Государа и Обааладетеля.)
Zevs
Zevs (grieķu Ζεύς; radniecīgi vārdi ir sanskrita Dyaus, senvācu Ziu un latīņu Jupiter - no Diovis pater) sengrieķu mitoloģijā ir dievu valdnieks, kā arī debesu un pērkona dievs. Krona un Rejas dēls.
Romiešu mitoloģijā Zevu dēvē par Jupiteru.
Zeva izcelsme un nākšana pie varas
Rejai no Krona bija seši bērni - Hestija, Dēmetra, Hēra, Aīds, Poseidons un Zevs -, taču Krons visus, izņemot Zevu, tūlīt pēc piedzimšanas aprija, jo no Gajas un Urāna bija uzzinājis, ka, tāpat kā viņš gāzis savu tēvu, viņu gāzīs viens no viņa bērniem. Kad piedzima Zevs, Reja Kronam iedeva aprīt akmeni, bet Zevu klusībā paslēpa Krētas salā. Īdas kalna nogāzē esošo alu joprojām tūristiem rāda kā Zeva dzimšanas vietu.
Sasniedzis pilngadību, Zevs piespieda Kronu atrīt pārējos bērnus un atbrīvoja Krona brāļus gigantus, hekatonheirus un ciklopus no Tartara. Kopā ar viņiem un saviem brāļiem un māsām Zevs gāza Kronu un pārējos titānus. Sakautos titānus viņš iemeta Tartarā.
Pēc kaujas Zevs un viņa vecākie brāļie (Poseidons un Aīds) sadalīja pasauli, velkot lozes - Zevs turpmāk valdīja pār debesīm un gaisu, Poseidons pār ūdeņiem, bet Aīds par mirušo pasauli (pazemi). Zemi (Gaju) nevarēja iegūt valdīšanā, un katrs pār to valdīja pēc spējām (tāpēc, piemēram, Poseidonu dēvēja par zemestrīču dievu). Gaja bija neapmierināta ar to, kā Zevs bija izturējies pret titāniem, kuri bija viņas bērni, tāpēc drīz pēc dievu valdnieka troņa ieņemšanas viņam nācās cīnīties ar citiem Gajas bērniem - briesmoņiem Tīfonu un Ehidnu. Viņš sakāva Tīfonu un ieslodzīja viņu zem kalna, bet Ehidnu un viņas bērnus atstāja dzīvus nākamajiem varoņiem.
Zeva bērni
Zevs bija Hēras brālis un vīrs. Viņu bērni bija Arejs, Hēfaists, Eileitija, Hēbe.
Zevs Hērai nebija uzticīgs, un ir slavens ar daudzām dēkām un pēcnācējiem no citām dievietēm, nimfām un mirstīgajām sievietēm, piemēram, Mīnojs no Eiropas, Hērakls (viens no izcilākajiem grieķu varoņiem, kurš veicis 12 lielus varoņdarbus) no Alkmēnes, Jāsons no Elektras, Trojas Helēna (kuras dēļ izraisījās Trojas karš) no Ledas, Persefone no Dēmetras u.tml. Daudzas sievietes viņš apciemojis izmainītā izskatā, piemēram, Danaju (zelta lietus veidolā), Ledu (gulbja veidolā), Eiropu (vērša veidolā).
Zevs aprija savu pirmo sievu Metisu un no viņa galvas piedzima Atēna, pieaugusi un tērpusies bruņās.
Kadrs (informācijas tehnoloģijas)
Kadrs (frame) ir datu posma slāņa protokola datu bloks. Kadri sastāv no iesākuma (header), vērtuma (payload)(Tie ir pārsūtāmie dati - šajā gadījumā augšējā slāņa protokola datu bloks) un noslēguma (trailer) (kas satur kontrolsummu). Kadrus lieto lai varētu noteikt, kur sākas pārraide, un kur beidzas. Noslēguma dažiem standartiem var arī nebūt.
Kadriem, atšķirībā no tīkla slāņu protokolu paketēm, var būt definēts minimālais garums. To lieto (ethernet gadījumā) lai noteiktu vai nav notikusi sadursme (collision). Vēl, kadrus lieto arī lai vienā kanāla slāņa (datu posma slāņa) savienojumā iemultipleksētu vairākus tīkla slāņa protokolus. (Piem. vienā ethernet tīklā var vienlaikus, viens otram netraucējot darboties TCP/IP un IPX protokoli).
Telekomunikācijās lietotajiem TDM standartiem kadrs ir konstanta garuma laika intervāls, kuru sadala noteiktā skaitā fiksēta izmēra taimslotos (piem., E1 standarta kadrs ir 125 mikrosekundes garš un sastāv no 32 gab. 8 bitus gariem taimslotiem). Parasti viens taimslots atbilst vienam datu kanālam. (E1 gadījumā 8 biti 8000 reizes sekundē = 64KB/s).
Fosgēns
Fosgēns (COCl2) ir nedegoša, toksiska, viegli sašķidrināma gāze. Fosgēns ir ogļskābes dihloranhidrīds. To var iegūt, oksidējot hloroformu vai hlorējot oglekļa monoksīdu (rūpnieciski fosgēnu ražo šādi). Fosgēns arī var veidoties, degot hloru saturošām organiskajām vielām.
Fosgēns ir inde. To lietoja Pirmajā pasaules karā ķīmiskajos ieročos. Fosgēns ir arī viena no polikarbonātu polimēru izejvielām.
Palestīnas autonomija
Palestīnas nacionālā administrācija (ar, As-Sulṭah Al-Filasṭīniyyah) ir autonoma administratīvi teritoriāla vienība, de facto Izraēlas valsts protektorāts ar pašpasludinātu centru Austrumjeruzalemē. Sadalīta divās teritoriālās vienībās: Gazas sektorā un Rietumkrastā.
Tiesības uz pašpārvaldi daļā no Izraēlas okupētās teritorijas palestīnieši izcīnīja 1993. gada septembrī sarunās Oslo. Formāli pašpārvalde iecerēta kā pagaidu pašvaldība uz 5 gadu ilgu posmu, kura laikā jānoregulē attiecības ar Izraēlu, lai varētu izveidot Palestīnas valsti. Kaut arī noteiktais laika posms pagājis, Palestīnas autonomijas juridiskais statuss palicis nenoteikts vēl joprojām.
1994. gadā Izraēlas bruņotie spēki atstāja Rietumkrastu, nododot to jaunizveidotās palestīniešu pašpārvaldes rīcībā. 2005. gadā Izraēlas bruņotie spēki evakuējās no Gazas sektora. Robežas kontrolē Izraēla, arī elektrību, degvielu un dzeramo ūdeni Palestīnas autonomija drīkst saņemt tikai no Izraēlas. Militāri teritoriju kontrolē Izraēla, veicot regulārus armijas daļu reidus. Robežas nav noteiktas, jo laiku pa laikam Izraēla pašpārvaldei kādu teritoriju atņem vai piešķir.
1996. gadā autonomijas teritorijā notika pašpārvaldes prezidenta vēlēšanas, kurās par prezidentu tika ievēlēts Palestīnas atbrīvošanas organizācijas (PAO) priekšsēdētājs Jāsirs Arafāts. 2004. gadā par pašpārvaldes prezidentu ievēlēts Rauhi Fatuhs. 2005. gadā par pašpārvaldes prezidentu ievēlēts Mahmūds Abāss.
Ekonomika
Palestīnas ekonomika lielā mērā ir atkarīga no ārzemēs dzīvojošo iedzīvotāju investīcijām un atbalsta, 2014. gadā šie emigrantu naudas pārvedumi veidoja 17,1% no IKP.
Lilongve
Lilongve (ny) ir Malāvijas valsts galvaspilsēta. Pilsēta atrodas valsts dienvidrietumos, Lilongves upes krastā, netālu no Mozambikas un Zambijas robežām. Lai arī Lilongve ir galvaspilsēta, tā ir tikai otrā lielākā pilsēta valstī pēc iedzīvotāju skaita. Tajā 2008. gadā dzīvoja 866 tūkstoši iedzīvotāju.
Daba
Pilsēta atrodas 1110 metrus virs jūras līmeņa, pie Lilongves upes, kura ir izžuvusi laika periodā no maija līdz oktobrim, kad pārsvarā pūš dienvidaustrumu vēji un gandrīz nav nokrišņu. Klimats — ekvatoriālais musonu. Vidējā gaisa temperatūra, pašā karstākajā gada mēnesī, novembrī — +25 grādi, jūlijā — +15 grādi pēc Celsija. Vidējais nokrišņu daudzums — aptuveni 1200 mm. Pilsētas teritorijā pārsvarā aug mūžzaļie meži. 370 pilsētas akrus aizņem dabas rezervāts, kur var ieraudzīt daudz dažādas tropu putnu sugas, un dažas zīdītāju sugas — leopardus un hiēnas, kā arī caur rezervātu tekošā Ligandzi upē — krokodilus.
Apdzīvotība, valoda, ticība
Lilongvē dzīvo apmēram 866 tūkstoši iedzīvotāju. Lielākā daļa iedzīvotāju ir vietējās izcelsmes āfrikāņi: čevas, ņadžas, jao, tombuko, lomves, senas, tongas, ngondes, ngoni. Galvaspilsētā dzīvo arī eiropieši un aziāti. Gandrīz puse iedzīvotāju ir jaunāki par 15 gadiem, kas tiek skaidrota ar ātru iedzīvotāju pieaugumu un lielu dzimstību. Oficiālā valsts valoda ir angļu, kuru izmanto valsts iestādēs un izglītības jomās. Iedzīvotāji runā čiņjadža un čutumbuka valodās. Pilsētā izplatīta ir kristietība, pārsvarā katoļticība un prezbiteriānisms, mazāk anglikāņu baznīca. Daļa galvaspilsētas iedzīvotāju ir vietējo afrikāņu dabas dievu pielūdzēji (pagāni). Mazliet izplatīts ir islāms.
Vēsture
Lilongve — salīdzinoši jauna pilsēta, to 1902. gadā dibināja briti. 1975. gadā tā kļuva par Malāvijas galvaspilsētu (iepriekšējā — Zomba). Mūsdienās pilsētā pastiprināti notiek komunālo dzīvokļu būvniecība un attīstās izglītības joma.
Kultūra
Galvaspilsētas vidējā vecuma iedzīvotāji, apmēram 44 %, dažādu iemeslu dēļ joprojām ir neizglītoti. Medicīniskai aprūpei ir ļoti zema kvalitāte, jo trūkst kvalificētu darbinieku. Lilongve apbūvēta ar vienveidīgām mūsdienīgām ēkām. Jaunās pilsētas centrā atrodas dažādas adminstratīva rakstura ēkas: ministrijas, biroji, vēstniecības, tūrisma aģentūras. Tā sauktajā Vecpilsētā ir vairāk ainaviskas vietas, piemēram tirgus, kurā var iegādāties visdažādākās preces: ar rokām krāsotus audumus, vudū amuletus, koka maskas un rotas.
Hanss Gross
Hanss Gross (1847. gada 16. decembrī Grācā, Austrijā — 1915) bija austriešu jurists, tiesu izmeklētājs, Rietumeiropas kriminālistikas skolas un tiesu psiholoģijas zinātņu pamatlicējs.
Darbs un dzīve
Divdesmit divu gadu vecumā sācis strādāt par tiesas izmeklētāju Šteinmarkas rajonā. Nostrādājot 20 gadus, Gross sācis apcerēt ideju par patstāvīgas zinātnes — kriminālistikas — nepieciešamību. Uzskatījis, ka bez tās nav iespējama konsekventa noziegumu izmeklēšana. Aizrautīgi pētot visu pieejamo literatūru, nonācis pie secinājuma, ka neeksistē tāds tehnisks un zinātnisks sasniegums, kuru nevarētu izmantot noziegumu izmeklēšanai. Pirmām kārtām Gross pētīja fizikas, ķīmijas, fotomākslas, mikroskopu zinātnes, botānikas un zooloģijas iespējas. Pētījumu un praktiska pielietojuma mēģinājumu rezultātā Grosam izdevās formulēt vairākus teorētiskus pieņēmumus, kas tika apvienoti kopējā nosaukumā "kriminālistikas sistēma". 1892. gadā tika izdots Hansa Grosa pirmais apcerējums Rokasgrāmata tiesu izmeklētājiem, kopējās un žandarmu policijas ierēdņiem. 1898. gadā šī grāmata tika izdota vēlreiz ar nosaukumu Rokasgrāmata tiesu izmeklētājiem kā kriminālistikas sistēma. Latviski šī grāmata nav tulkota.
Hanss Gross nodibināja arī pirmo kriminālistikas muzeju pasaulē. Tas atrodas Grācā.
Skalbmeža
Skalbmeža ir pilsēta un tāda paša nosaukuma gminas centrs Polijas dienviddaļā, Sventokšiskas vojevodistes dienvidos.
2003. gada Pasaules čempionāts hokejā
2003. gada Pasaules čempionāts hokejā notika Helsinkos, Turku un Tamperē, Somijā no 2003. gada 26. aprīļa līdz 11. maijam. Šis bija 67. Pasaules čempionāts hokejā.
1601. gads Latvijā
Šajā lapā ir apkopoti '''1601. gada notikumi Latvijas''' teritorijā, kuras Kurzemes, Zemgales un Sēlijas novadi atradās Kurzemes un Zemgales hercogistes sastāvā, bet Piltenes apgabals un Grobiņas apgabals nebija pakļauti Kurzemes hercogam. Vidzemes un Latgales novadi atradās Livonijas hercogistes sastāvā. Šajā gadā notika karadarbība starp Zviedrijas un Polijas-Lietuvas kopvalsts karaspēkiem (Poļu—zviedru karš), 1601. gada laikā poļiem un lietuviešiem izdevās atkarot lielāko daļu no Vidzemes teritorijas.
NOAA 17
NOAA 17 (pirmsstarta nosaukums NOAA M) bija ASV NOAA polāro orbītu pavadoņu sērijas POES meteoroloģiskais pavadonis. Tas orbītā tika palaists 2002. gada jūnijā. Tā ekspluatācija beigta 2013. gada aprīlī.
Kosmisko aparātu izgatavoja ASV uzņēmums Lockheed Martin uz platformas TIROS-N bāzes.
Pavadonī bija uzstādīti instrumenti: Tajā arī bija uzstādīta meklēšānas un glābšanas sistēmas KOSPAS-SARSAT aparatūra.
Lidojuma gaita
NOAA M tika palaists 18:23:04 UTC ar nesējraķeti Titan-2(23)G Star-37XFP-ISS no Vandenberga Gaisa spēku bāzes. Pēc veiksmīgā starta tam piešķirts nosaukums NOAA 17.
NOAA 17 tika dekomisionēts. Sākotnēji plānoto 2 gadu laikā kosmiskais aparāts nokalpoja nepilnus 11 gadus.
2021. gada 18. martā ASV kosmosa uzraudzības vienība 18th Space Control Squadron paziņoja, ka 10. martā ar NOAA 17 bija noticis negadījums, tam sadaloties 16 izsekojamās atlūzās. Nebija fikēta kāda cita objekta ietriekšanās pavadonī. NOAA 17 tajā brīdī bija 100 × 817 km augstā orbītā.
SKS 21. ekspedīcija
'''SKS 21. ekspedīcija' ( jeb ISS-21'') bija Krievijas, ASV, ESA, Japānas un Kanādas kosmonautu ekspedīcija uz Starptautisko kosmisko staciju (SKS).
Šī bija pirmā SKS pamatapkalpe, kuras komandieris bija Eiropas pārstāvis (Franks de Vinne). 21. ekspedīcija sākās, kad Sojuz TMA-16 ieradās stacijā. 20. ekspedīcijas apkalpe kļuva par 21. pamatu. Nikole Stota bija pēdējā SKS ilglaicīgās ekspedīcijas dalībniece, kas uz staciju lidoja ar Space Shuttle.
Lidojuma gaita
07:14 UTC no Baikonuras kosmodroma ar nesējraķeti Sojuz-FG startēja kosmosa kuģis Sojuz TMA-16. Tas ar SKS saslēdzās 2. oktobrī 08:35:07 UTC. Pirmoreiz Starptautiskās kosmosa stacijas vēsturē vienlaicīgi piekabināti trīs Krievijas kuģi Sojuz (Sojuz TMA-14, Sojuz TMA-15 un Sojuz TMA-16).
vakarā notika oficiāla maiņas pieņemšana. 20. ekspedīcijas komandieris G. Padalka nodeva stacijas vadību F. de Vinnem.
notika oficiāla maiņas nodošana. 21. ekspedīcijas komandieris F. de Vinne nodeva stacijas vadību Dž. Viljamsam.
Zavihosta
Zavihosta ir pilsēta un tāda paša nosaukuma gminas centrs Polijas dienviddaļā, Sventokšiskas vojevodistes austrumos pie Vislas. Dokumentos pirmoreiz minēta 1148. gadā. 1205. gadā pie pilsētas notika Zavihostas kauja, kurā poļi Lešeka I Baltā un Mazovijas Konrāda vadībā sakāva Kijevas Krievzemes karaspēku liekņaza Romāna Mstislavoviča vadībā. Kaujā lielkņazs krita. 1241., 1259. un 1287. gadā pilsētu nopostīja mongoļi.
Vormsi bāka
Vormsi bāka vai Saksbijas bāka (et) atrodas uz Vormsi salas Baltijas jūrā. Sala pieder Igaunijai. Bāka atrodas salas ziemeļrietumu daļā.
Raksturojums
Vormsi bākas augstums ir 24 m. Bāku veido apaļš tornis no čuguna ar laternu un galeriju. Bākas tornis ir krāsots balts, laterna - sarkana. Bākas gaismas elements atrodas 27 m virs jūras līmeņa. Gaisma balta, sarkana un zaļa, atkarībā no virziena (3 s deg, 3 s pārtraukums). Baltā gaisma redzama 12 jūras jūdžu attālumā, sarkanā un zaļā gaisma 7 jūras jūdžu attālumā. Bāka darbojas visu gadu diennakts tumšajā laikā. Vormsi bāka kalpo par aizmugurējo vaduguni ziemeļu vadlīnijā un priekšējo vaduguni dienvidaustrumu vadlīnijā.
McDonald's
McDonald's Corporation ir pasaulē lielākā ātrās ēdināšanas ķēde, kas katru dienu apkalpo 50 miljonus klientu. McDonald's galvenokārt pārdod hamburgerus, siera burgerus, cāļa produktus, frī kartupeļus, brokastu ēdienus, bezalkoholiskos dzērienus, kokteiļus un saldos ēdienus. Piedāvā arī salātus, ietinamos ēdienus un augļus.
Viens no kompānijas pazīstamākajiem produktiem ir 1967. gadā ieviestais Big Mac.
Latvijā
1994. gada 15. decembrī McDonald's Zigfrīda Annas Meierovica bulvārī 18 atvēra savu pirmo restorānu Latvijā un arī visā Baltijā, bet 1996. gada oktobrī — jau trešo restorānu un pirmo McDonald's restorānu Latvijā ar autokasi. Pirmā McDonald's atvēršana izraisīja iedzīvotāju protestus, kuri bija satraukušies par iepriekš Latvijā nepieredzēto vienreizlietojamo trauku izmantošanu un ārzemju izcelsmes izejvielu īpatsvaru McDonald's produkcijā. 2015. gadā McDonald's savos restorānos Latvijā sāka ieviest pašapkalpošanās viedkioskus ar skārienekrāniem.
British Airways
British Airways (saīsinājumā BA) ir Lielbritānijas lielākā lidsabiedrība. Tā tika atklāta 1924. gadā ar nosaukumu Imperial Airways. Tā ir arī otra lielākā Eiropas lidsabiedrība (aiz Air France). Tai ir divas galvenās bāzes lidostas - Londonas Hītrovas Lidosta, kas ir lielākā pasaulē un Londonas Getvikas Lidosta. Tai ir vēl viena bāzes lidosta — Mančestras Starptautiskā Lidosta. Ilgajos pastāvēšanas gados aviokompānijai ir gadījušies vairāki negadījumi, bet vienīgi 1976. gada 10. septembrī kāda no BA lidmašīnām avarēja. Toreiz ceļā no Londonas uz Stambulu gāja bojā 54 pasažieri un 9 apkalpes locekļi.
BA Latvijā
2006. gada 31. augustā British Airways pie sava biroja Vecrīgā palaida gaisā 500 ar hēliju piepūstus balonus. 300 no tiem klāt bija piekarināta 29% atlaide British Airways lidojumam Rīga—Londona, bet pie 29 — brīvbiļetes. 2007. gada 25. martā lidsabiedrība pārtrauca lidojumus uz Rīgu.
Veļu māte
Veļu māte jeb Kapu māte ir viena no nāves dievietēm latviešu mitoloģijā, pēc nozīmības tikpat svarīga kā Zemes māte, kuru uzskata arī kā Veļu mātes funkcionālo sinonīmu.
Mitoloģiskie ticējumi
Veļu māte ir pazemes valstības atslēgu glabātāja. Atšķirībā no Zemes mātes, Veļu māte nav labsirdīga. Lai arī viņa gaida mirušo dvēseli pie sevis, dainās atzīmēts, ka Veļu māte priecājas par cilvēka nāvi, kapa virsu dancodama. Viņa pati var arī nonāvēt savus upurus. Veļu māte līdzinās ne tikai Zemes mātei, bet arī Laimai, Vēja mātei, Jūras mātei un Saulei. Lai cik savādi neliktos, Saule pati noiedama var paņemt līdzi un paslēpt cilvēka dvēseli, tāpēc uz nāvi attiecināms sapnis, kur guļošu cilvēku apspīd saules stari.
Veļi ir mirušo cilvēku dvēseles, kas pēc nāves turpina dzīvi viņsaulē. Pēc nomiršanas cilvēka dvēseli sagaida Veļu māte, kas to aizvada uz veļu pasauli. Šī pasaule ir paralēla cilvēku pasaulei - veļu dzīve ne ar ko īpašu neatšķiras no cilvēku dzīves, vismaz darbu ziņā. Viņsaulē tiek turpināts šaisaulē iesāktais.
Almazna
Almazna (uk) ir pilsēta Ukrainas austrumos Luhanskas apgabalā, pakļauta Stahanovas pilsētas padomei. Izvietojusies apgabala rietumdaļā, ietilpst Alčevskas-Stahanovas aglomerācijā (kopā 513 000 iedzīvotāju (2001) ).
2010. gada ziemas olimpiskās spēles (8. diena)
Vankūveras Olimpisko spēļu astotajā dienā (19. februārī) sacīkstes norisinājās 7 disciplīnās un tika izcīnīti 4 medaļu komplekti.
Dundee
Dundee var būt:
Almazna
Vēsture
Apdzīvoto vietu uz muižniekam Stebeļskim piederošās zemes 1870. gadā dibināja no Harkivas guberņas Izjumas pilsētas apkaimes pārceltie dzimtļaudis un jauno ciemu nosauca par Izjumu. 1878. gadā ciems tika savienots ar dzelzceļa līniju un uzbūvēta stacija, ko tāpat, kā ciematu pie tās nosauca par Izjumu. Tā kā Harkivas guberņā jau bija viena stacija ar tādu nosaukumu, jaunuzbūvēto staciju un ciemu 1895. gadā pārdēvēja par Almaznu. Ciemats izauga saistībā ar intensīvo akmeņogļu ieguvi apkaimē. 1898. gadā tika uzsākta metalurģiskās rūpnīcas būve. 1962. gadā tika uzbūvēta ferrosakausējumu rūpnīca. 1977. gadā Almaznai piešķirts pilsētas statuss. 2001. gadā metalurģiskā rūpnīca likvidēta. Iedzīvotāju skaits pilsētā samazinājies no 7487 1989. gadā līdz 4301 2011. gadā.
2010. gada ziemas olimpiskās spēles (8. diena)
Programma
Laika starpības dēļ daži notikumi pēc Latvijas laika sākas jau naktī (nākamajā dienā), šajos sarakstos saglabāta kārtība pēc Vankūveras laika. Sākuma,beigu laiki doti pēc Latvijas laika
Daiļslidošana
02:45 - 06:45 - Deju pāri, obligātā deja
Distanču slēpošana
23:00 - 23:50 - Sievietes, 15 km iedzīšana
Kalnu slēpošana
21:30 - 23:00 - Vīrieši, supergigants, fināls
Kērlings
19:00 - 22:00 - Sievietes
00:00 - 03:00 - Vīrieši
05:00 - 08:00 - Sievietes
Skeletons
01:45 - 06:30 - medaļu izcīņas
Rudbāržu pagasts
Rudbāržu pagasts ir viena no Kuldīgas novada administratīvajām teritorijām. Robežojas ar sava novada Skrundas pilsētu un Raņķu, Skrundas, Nīkrāces un Laidu pagastiem, kā arī Dienvidkurzemes novada Kalvenes un Kazdangas pagastiem.
Daba
Pagasta austrumu daļa atrodas Kursas zemienes Pieventas līdzenumā, bet rietumu daļa - Rietumkursas augstienes Bandavas paugurainē. Rietumu pusē arī atrodas augstākā vieta pagastā - 129,2 m vjl.
Ezeri un ūdenskrātuves
Pie Kalvenes pagasta robežojas ar Ilzika ezeru, taču šis ezers neatrodas pagasta teritorijā. Savukārt pašā pagastā galvenokārt mākslīgi uzpludināti dīķi: Rudbāržu dzirnavezers (4,1 ha, uz Kojas), Bāliņu, Gobzemju u.c. dīķi.
Vēsture
Mūsdienu Rudbāržu pagasta teritorijā vēsturiski atradās Jaunapuzes muiža (Gut Neu-Appusen, Kokapuze), Jaunpelces muiža (Gut Neu-Pelzen), Jaunsieksātes muiža (Gut Neu-Seeksaten, Jaunsieksāte), Kalnamuiža (Gut Berghof, Sieksāte), Rudbāržu muiža (Gut Rudbahren, Rudbārži).
1935. gadā Aizputes apriņķa Rudbāržu pagasta platība bija 100,14 km² un tajā dzīvoja 1731 iedzīvotājs. 1945. gadā pagastā izveidoja Rudbāržu, Lēnas un Pelču ciema padomes, bet pagastu 1949. gadā likvidēja. Rudbāržu ciems ietilpis Skrundas (1949-1959), Aizputes (1959-1962) un Kuldīgas (1962-2009) rajonos. 1959. gadā Rudbāržu ciemam pievienoja likvidētos Pelču un Sieksātes ciemus, 1959. gadā padomju saimniecības «Nīkrāce» teritoriju pievienoja Nīkrāces ciemam, 1966. gadā pievienoja Nīkrāces ciema padomju saimniecības «Rudbārži» teritoriju, 1977. gadā pievienoja daļu Skrundas lauku teritorijas. 1990. gadā ciemu reorganizēja par pagastu. 2009. gadā Rudbāržu pagastu kā administratīvo teritoriju iekļāva Skrundas novadā. 2021. gadā Skrundas novadu iekļāva Kuldīgas novadā.
Apdzīvotās vietas
Lielākās apdzīvotās vietas ir Rudbārži (pagasta centrs), Sieksāte, Marijas muiža, Jaunsieksāte, Kandeļi.
Dzjalošice
Dzjalošice ir pilsēta un tāda paša nosaukuma gminas centrs Polijas dienviddaļā, Sventokšiskas vojevodistes dienvidos.
Dandī
Dandī ir pilsēta Skotijā, Lielbritānijā pie Ziemeļjūras. Ar 156 561 iedzīvotāju 2012. gadā tā ir ceturtā lielākā pilsēta Skotijā un viena no Skotijas 32 administratīvajām vienībām.
Dandī pilsētā atrodas Dandī Universitāte, kas ir viena no vadošajām universitātēm Lielbritānijā. Tā var lepoties ar augstiem sasniegumiem daudzos mācību priekšmetos. Dandī Universitāte ir mājvieta 18 000 studentiem un 3000 pasniedzējiem.
Aizteres pagasts
Aizteres pagasts bija viena no Liepājas apriņķa (līdz 1920. gadam Grobiņas apriņķa) pašvaldībām tā austrumos. Robežojās ar Liepājas apriņķa Tāšu, Tadaiķu, Durbes un Rāvas pagastiem un Durbes pilsētu, kā arī Aizputes apriņķa Dunalkas pagastu. Pagasta valde atradās Lieģos. Lielākās apdzīvotās vietas bija Lieģi un Aiztere.
Vēsture
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu. 1945. gada 8. oktobrī pagastā izveidoja Aisteres ciemu, ko gan 1947. gada 18. novembrī likvidēja, bet 1949. gada 31. decembrī, līdz ar pagasta likvidēšanu, atjaunoja, ciemu iekļaujot Liepājas rajonā. Mūsdienās Aisteres pagasta teritorija iekļauta Dienvidkurzemes novada Tadaiķu pagastā.
2010. gada Tour de France
2010. gada Tour de France bija 97. Tour de France velobrauciens, kas norisinājās no līdz. Tas sākās ar prologu Nīderlandes pilsētā Roterdamā, tad sportisti izbrauca cauri Beļģijai un turpināja sacensības Francijas ceļos. Izšķirošie posmi cīņā par uzvaru notika kalnu etapos Alpos un Pirenejos, bet velobrauciens finišēja pēc aizvadītiem 20 posmiem un 3642 kilometriem kā vienmēr Elizejas laukos Parīzē.
2010. gada Tour de France piedalījās 22 komandas un 219 riteņbraucēji, bet Parīzē finišēja 192 braucēji. Šajā gadā Tour de France nepiedalījās Latvijas riteņbraucēji.
Par velobrauciena uzvarētāju kļuva Spānijas sportists Alverto Kontadors no Kazahstānas komandas Astana, tobrīd kļūstot par trīskārtēju Tour de France uzvarētāju (iepriekš viņš to paveica 2007. un 2009. gadā). Vēlāk A. Kontadors tika diskvalificēts par dopinga lietošanu. Otrajā vietā palika Andi Šleks (Team Saxo Bank) no Luksemburgas, kurš kopvērtējumā zaudēja uzvarētājam tikai 39 sekundes un bija labākais jauno braucēju konkurencē (trešo gadu pēc kātras), bet trešajā - Deniss Meņšovs (Rabobank) no Krievijas. "Kalnu karaļa" raibo kreklu tūres noslēgumā ieguva Antonī Šarto (Francija, Bbox Bouygues Telecom), savukārt labākā sprintera zaļo kreklu - Alesandro Petaki (Itālija, Lampre-Farnese Vini). Lielbritānijas riteņbraucējs Marks Kevendišs (Team Columbia-HTC) izcīnīja uzvaras 5 Tour de France posmos, kas ir izcils sasniegums, tomēr arī šogad tas viņam bija par maz, lai punktu kopvērtējumā apsteigtu itāļu sprinteri. Komandu kopvērtējumā uzvarēja ASV komanda Team RadioShack, kuras kapteinis septiņkārtējais Tour de France uzvarētājs Lānss Ārmstrongs pats ieņēma tikai 23. vietu savas karjeras pēdējā daudzdienu velobraucienā (un vēlāk tika uz mūžu diskvalificēts par dopinga lietošanu).
Prologs - 6. posms
Velobrauciens sākās ar īsu prologu Nīderlandes ostas pilsētā Roterdamā. Prologā uzvarēja pasaules čempions braucienā ar atsevišķu startu Fabians Kančellāra no Team Saxo Bank (viņam šī bija jau ceturtā uzvara dažādu gadu Tour de France prologos).
2010. gada Tour de France pirmais posms bija brauciens ļoti līdzenā Ziemeļjūras piekrastē no Roterdamas līdz Beļģijas galvaspilsētai Briselei. Sprinteru cīņā posma finišā uzvaru izcīnīja itālis Alesandro Petaki no Lampre-Farnese Vini, kļūdams arī par līderi sprinteru (punktu) vērtējumā, savukārt F. Kančelāra saglabāja kopvērtējuma līdera dzelteno krekliņu. 500 m pirms finiša daudzi braucēji, arī favorīti, iekļuva kritienā.
Velotūres otrais etaps veda pa paugurainu reljefu Ardēnu kalnos un finišēja kūrortpilsētiņā Spā. Par uzvarētāju, kopā ar grupu aizbēgot no pelotona, bet pēc tam aizbēgot no saviem ceļabiedriem kļuva francūzis Silvēns Šavanels no Quick Step, kurš apsteidza pelotonu par gandrīz četrām minūtēm un kļuva arī par kopvērtējuma līderi ar gandrīz divu minūšu pārsvaru pār tuvāko sekotāju F. Kančelāru, tāpat arī sprinteru ieskaites līderi. Smagajā distancē kritienus piedzīvoja daudzi braucēji, arī favorīti, tai skaitā 2009. gada Tour de France uzvarētājs Alverto Kontadors. Protestējot pret iepriekšējā etapa finiša slikto plānojumu, kas noveda pie masveidīga kritiena, braucēji neizspēlēja sprinta finišu, tieši tāpēc S. Šavanelam izdevās iegūt tik ievērojamu pārsvaru.
3. posmā Tour de France pirmo reizi 2010. gadā ieradās Francijā. Sacīkstes beigu daļa notika pa smagu, bīstamu bruģētu ceļu, kurā notiek arī klasiskais velobrauciens Parīze-Rubē, tāpēc pelotons sabruka daudzās sīkās grupās. Par uzvarētāju kļuva norvēģu sprinteris Tūrs Hūshovds no Cervello Test Team, bet bēgļu grupā piedalījās arī nesenais līderis F. Kančellāra, kuram pietika ar pārsvaru, kāds līderu grupai bija pār pelotonu, lai atgūtu kopvērtējuma līdera dzelteno kreklu. Līdzšinējam līderim S. Šavanelam divreiz pārsprāga riepa, tādēļ viņš atpalika no līderiem un kopvērtējumā atkrita uz 5. vietu. Smagu kritienu piedzīvoja viens no Luksemburgu un dāņu komandu Team Saxo Bank pārstāvošajiem brāļiem Šlekiem - Frenks Šleks, kuram lauzts atslēgas kauls liedza turpināt sacensības.
Alpi: 7. - 10. posms
7. posmā, kas bija pirmais kalnu etaps 2010. gada Tour de France savu otro uzvaru izcīnīja S. Šavanels, kurš jau otro reizi kļuva arī par kopvērtējuma līderi. Savukārt dzeltenajā kreklā startējušais F. Kančellāra nebūdams kalnu etapu cienītājs izkrita no līderu grupas, atkāpjoties līdz 58. vietai kopvērtējumā.
Pirmais augstkalnu etaps Alpos kopvērtējuma tabulu ietekmēja vēl vairāk. Pēc 8. posma vietu līderu grupā zaudēja gan kopvērtējuma līderis S. Šavanels, gan leģendārais Lānss Ārmstrongs (pēc kritieniem zaudēja gandrīz 12 minūtes līderim un izredzes uz augstu vietu kopvērtējumā). Uzvaru smagajā kalnu posmā guva jauno braucēju kopvērtējuma līderis Andi Šleks no Team Saxo Bank, kurš bija atrāvies no pārējiem kopā ar Euskaltel-Euskadi spāni Samuelu Sančesu. Pēc uzvaras A. Šleks kļuva par otro kopvērtējumā, bet līderpozīcijas ieņēma viens no favorītiem - austrālietis Keidels Evanss no BMC Racing Team.
Pēc atpūtas dienas notikušais Tour de France 9. posms Savojas Alpos ieklāva vienu no smagākajiem šī gada velobraucienā iekļautajiem kāpumiem - leģendāro augstākās grūtības kategorijas pāreju Col de la Madeleine (1993 m vjl). Tour de France dalībnieki to bija pieveikuši jau 23 reizes un viens no sportistiem, kas to sasnieguši kā līderi, 1994. gada velobraucienā bija Latvijas pārstāvis Pēteris Ugrjumovs. Savukārt 2010. gadā Col de la Madeleine pirmais uzbrauca mājinieks Antonī Šarto no Bbox Bouygues Telecom, tādējādi kļūdams par līderi kalnu braucēju kopvērtējumā. Par posma uzvarētāju kļuva cits francūzis Sendijs Kasārs no FDJ, savukārt kopvērtējumā līderpozīcijas ieguva labākais jaunais braucējs A. Šleks, kurš par 41 sekundi bija priekšā pērnā gada Tour de France uzvarētājam A. Kontadoram. Col de la Madeleine kāpums posma beigās izrādījās pārāk smags iepriekšējam līderim K. Evansam (uzvarētājam zaudēja vairāk kā 8 minūtes un atkrita uz 18. vietu kopvērtējumā), arī bijušajam Tour de France uzvarētājam Karlosam Sastrem un vairākiem citiem favorītiem.
Velobrauciena 10. etaps notika Francijas nacionālajos svētkos Bastīlijas ieņemšanas dienā, kad katra franču velobraucēja pienākums ir cīnīties par uzvaru Tour de France posmā. Tomēr viņiem šī diena nebija veiksmīga un vēsturisku uzvaru izcīnīja Portugāles riteņbraucējs Seržiu Paulinju (pirmā Tour de France uzvara Team RadioShack vēsturē un pirmā uzvara portugālim pēdējā 21 gada laikā), kurš finišā par dažiem centimetriem apsteidza savu atrāviena pārinieku Vasiļu Kirijenku no Baltkrievijas. Bēgļu grupas pārsvars pār lielo grupu bija milzīgs, un uzvarētāji finišā pelotonam bija priekšā vairāk kā 14 minūtes, tomēr kopvērtējuma vietu sadalījumu šis posms neizmainīja, vienīgi Žeroms Pino atguva uz vienu dienu zaudēto kalnu līdera raibo krekliņu.
11. - 13. posms
Velobrauciena 11. posms tika prognozēts kā sprinteriem piemērots un tajā jau trešo uzvaru šī gada Tor de France (un 13. karjerā) izcīnīja M. Kevendišs. Toties viņa gregari Marks Renšo par agresīvu braukšanu un konkurentu bloķēšanu tika diskvalificēts. Citam sprinterim A. Petaki pietika ar otro vietu posmā, lai atgūtu zaļo labākā sprintera krekliņu kopvērtējumā.
12. posmā, kas notika pārsvarā līdzenā reljefā, tomēr ar stāvu kāpumu pašā finišā Mandā, uzvarēja spānis Hoakims Rodrigess no Krievijas komandas Katjusha. Šis posms ietekmēja arī kopvērtējumu, jo A. Kontadoram finiša kāpumā izdevās kopā ar etapa uzvarētāju aizbēgt no A. Šleka, un par 10 sekundēm samazināt atpalicību kopējā klasifikācijā. Trešais finišēja A. Kontadora komandas biedrs Aleksandrs Vinokurovs, kurš ilgi bija vadībā un tika atzīts par 12. posma kareivīgāko braucēju. Galvenajā vērtējumā līderis tomēr palika nemainīgs, kamēr sprinteru saraksta galvgalī atgriezās T. Hūshovds un labāko kalnu braucēju saraksta vadībā - Ž. Pino.
Lai gan organizatori 13. posmu bija ieskaitījuši pie līdzenumu posmiem, tajā bija vairāki ievērojami kāpumi un par uzvarētāju kļuva iepriekšējās dienas kaereivīgākais braucējs un augstkalnu posmu speciālists A. Vinokurovs no Astana, kuram izdevās aizbēgt no grupas un finišēt 13 sekundes pirms sprinteriem. Finišējot trešais, labākā sprintera godu kopvērtējumā atkal atguva A. Petaki.
Pireneji: 14. - 17. posms
2010. gada Tour de France 14. posmā, kas bija pirmais posms Pirenejos un kurā bija jāpārvar augstākās kategorijas kāpums, uzvarēja francūzis Kristofs Riblons no Ag2r-La Mondiale (kopumā šī tūre ir neierasti sekmīga mājiniekiem). Kopvērtējums mainījās nenozīmīgi, vienīgi 3. un 4. vietu ieņemošie Samuels Sančess un Deniss Meņšovs, finišējot posma pirmajā trijniekā, par dažām sekundēm pietuvojās kopvērtējuma līderiem.
15. posmā dalībniekiem bija jāveic augstākās kategorijas kāpums Port de Balès un šis posms nesa izmaiņas kopvērtējumā. A. Kontadoram izdevās atrauties no A. Šleka brīdī, kad izšķirošajā kāpumā dzeltenā krekla īpašnieks mēģināja aizbēgt no sekotājiem, bet viņa velosipēdam nokrita ķēde. Lai arī divkārtējais Tour de France uzvarētājs tika skarbi kritizēts par fair play garam neatbilstošu rīcību, izmantojot konkurenta tehnikas neveiksmi, galveno mērķi - dzelteno kreklu - viņš sasniedza, finišējot 7. vietā un kopvērtējumā iegūstot 8 sekunžu pārsvaru pār A. Šleku. Par posma uzvarētāju, finišējot vienatnē, kļuva Francijas braucējs Tomass Feklers no Bbox Bouygues Telecom.